CELEX: 62010CO0273
Language: lt
Date: 2011-03-18
Title: 2011 m. kovo 18 d. Teisingumo Teismo (šeštoji kolegija) nutartis.#David Montoya Medina prieš Fondo de Garantía Salarial ir Universidad de Alicante.#Prašymas priimti prejudicinį sprendimą: Tribunal Superior de Justicia de la Comunidad Valenciana - Ispanija.#Procedūros reglamento 104 straipsnio 3 dalis - Socialinė politika - Direktyva 1999/70/EB - Bendrojo susitarimo dėl darbo pagal terminuotas sutartis 4 punktas - Terminuotos darbo sutartys viešajame sektoriuje - Teisė į priedą už trejų metų darbo stažą - Nediskriminavimo principas.#Byla C-273/10.

2011 m. kovo 18 d. Teisingumo Teismo (šeštoji kolegija) nutartis Montoya Medina prieš Fondo de Garantía Salarial ir Universidad de Alicante
      (Byla C‑273/10)
      „Procedūros reglamento 104 straipsnio 3 dalis − Socialinė politika – Direktyva 1999/70/EB − Bendrojo susitarimo dėl darbo pagal terminuotas sutartis 4 punktas – Terminuotos darbo sutartys viešajame sektoriuje – Teisė į priedą už trejų metų darbo stažą – Nediskriminavimo principas“
      1.                     Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 –
            Įdarbinimo sąlygos – Sąvoka – Priedas už darbo stažą – Įtraukimas – Pareiga taikyti nediskriminavimo principą (Tarybos direktyvos 1999/70
            priedo 4 punkto 1 dalis) (žr. 32–34 punktus)
      2.                     Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 –
            Tą patį darbą dirbantys darbuotojai – „Tas pats darbas“ – Sąvoka – Panašioje situacijoje esantys darbuotojai – Vertinimo kriterijai
            (Tarybos direktyvos 1999/70 priedo 3 punkto 2 dalis) (žr. 36–39 punktus)
      3.                     Socialinė politika – Bendrasis ETUC, UNICE ir CEEP susitarimas dėl darbo pagal terminuotas sutartis – Direktyva 1999/70 –
            Nevienodą požiūrį pateisinančios objektyvios priežastys – Sąvoka (Tarybos direktyvos 1999/70 priedo 4 punkto 1 dalis) (žr. 34,
            37, 40–43, 47 punktus ir rezoliucinę dalį)
      Dalykas
      
         Prašymas priimti prejudicinį sprendimą – 
               Tribunal Superior de Justicia de la Comunidad Valenciana
                − 1999 m. birželio 28 d. Tarybos direktyvos 1999/70/EB dėl Europos profesinių sąjungų konfederacijos (ETUC), Europos pramonės
                  ir darbdavių konfederacijų sąjungos (UNICE) ir Europos įmonių, kuriose dalyvauja valstybė, centro (CEEP) bendrojo susitarimo
                  dėl darbo pagal terminuotas sutartis (OL L 175, p. 43; 2004 m. specialusis leidimas lietuvių k., 5 sk., 3 t., p. 368) 4 punkto
                  4 dalies išaiškinimas – Akademinio personalo darbo sutartys, sudarytos su valstybiniais universitetais – Tam tikrų išmokų
                  nemokėjimas pagal terminuotas darbo sutartis.
               
            Rezoliucinė dalis
      1999 m. kovo 18 d. sudaryto Bendrojo susitarimo dėl darbo pagal terminuotas sutartis, pateikto 1999 m. birželio 28 d. Tarybos
         direktyvos 1999/70/EB dėl Europos profesinių sąjungų konfederacijos (ETUC), Europos pramonės ir darbdavių konfederacijų sąjungos
         (UNICE) ir Europos įmonių, kuriose dalyvauja valstybė, centro (CEEP) bendrojo susitarimo dėl darbo pagal terminuotas sutartis
         priede, 4 punkto 1 dalis turi būti aiškinama taip, kad ja draudžiami nacionalinės teisės aktai, pagal kuriuos teisė gauti
         priedą už darbo stažą be jokio objektyvaus pateisinimo suteikiama tik pagal neterminuotą darbo sutartį dirbantiems daktaro
         laipsnį įgijusiems lektoriams, o pagal terminuotą darbo sutartį dirbantiems daktaro laipsnį įgijusiems dėstytojo asistentams
         tokia teisė nesuteikiama, kai, kiek tai susiję su tokio priedo mokėjimu, šių dviejų kategorijų darbuotojų padėtis yra panaši.